આજે સમસ્યા કોને નથી ? બધા એક યા બીજી રીતે સમસ્યાઓનો શિકાર બંતા જ હોય છે . ક્યારેક આપણી નકારાત્મક લાગણી આવી સમસ્યા ઉત્પન્ન કરે છે તો ક્યારેક આપણી જાણ બહાર આવી ક્રિયાઓ થઈ જાય છે ..પરંતુ એના મૂળ તો હમેંશા આપણાં મનમાં જ છુપાયેલા હોય છે જે આવા વખતે ઠેકડો મારીને બહાર આવે છે . ભૂતકાળની કોઈ બિના આપણાં આંતરમનમાં છુપાઈને બેઠી હોય છે અને કાળક્રમે તે ઊગી નીકળે છે ….ને આપણે હમેંશા ક્યાં તો ભૂતકાળ અથવા ભવિયષ્યકાલમાં રહેવાનુ પસંદ કરતાં હોઈએ છીએ ..પણ હકીકતમાં અહી જ ભૂલ થાય છે . વર્તમાનમાં જે વિચારો સભાનપૂર્વકના હશે એ જ ભવિષ્યનું નિર્માણ કરશે અને ભૂતકાળને જેટલી જલ્દી વિદાય આપીએ એટલું જલ્દી આપણી જિંદગીમાં ખુશીનું આગમન થશે .